Document ID: 31994R0918

ΚΑΝΟΝΙΣΜΟΣ (ΕΚ) αριθ. 918/94 ΤΗΣ ΕΠΙΤΡΟΠΗΣ της 26ης Απριλίου 1994 για την παρέκκλιση από τον κανονισμό (ΕΟΚ) αριθ. 778/83 για τον καθορισμό των κανόνων ποιότητας για τις ντομάτες που προσφύονται στο στέλεχος (ντομάτες σε βότρεις)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 2 παράγραφος 2,
Εκτιμώντας:
ότι στον κανονισμό (ΕΟΚ) αριθ. 778/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1657/92 (4), καθορίζονται οι κανόνες ποιότητας για τις ντομάτες- ότι έχει αυξηθεί η ζήτηση για προϊόντα που παρουσιάζονται με διαφορετικό τρόπο- ότι, από την πείρα που αποκτήθηκε στην αγορά, έχει αποδειχθεί ότι υπάρχει ειδική ζήτηση για ντομάτες που προσφύονται στο στέλεχος (ντομάτες σε βότρεις)- ότι πρέπει, συνεπώς, να επιτραπεί η δοκιμαστική εμπορία των προϊόντων αυτών προκειμένου να διαπιστωθεί εάν συνεχίζεται η ζήτηση από τους καταναλωτές-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Έως το τέλος της εμπορικής περιόδου 1994 και κατά παρέκκλιση από τους κανόνες ποιότητας για τις ντομάτες που καθορίζονται στο παράρτημα του κανονισμού (ΕΟΚ) αριθ. 778/83 επιτρέπεται η διάθεση στο εμπόριο ντοματών που προσφύονται στο στέλεχος (ντομάτες σε βότρεις), υπό την προϋπόθεση ότι οι ντομάτες αυτές κατατάσσονται στις κατηγορίες "Extra" ή "Ι" και τηρούν όλα τα κριτήρια που καθορίζονται για την εν λόγω κατηγορία, πλην των εξαιρέσεων που αναφέρονται στην παράγραφο 2.
2. Οι ντομάτες που προσφύονται στο στέλεχος (ντομάτες σε βότρεις) πρέπει να συσκευάζονται σε συσκευασίες ομοιόμορφου περιεχομένου.
Οι ποδίσκοι των ντοματών που προσφύονται στο στέλεχος (ντομάτες σε βότρεις) πρέπει να είναι νωποί, υγιείς, καθαροί και απαλλαγμένοι από φύλλα και οποιεσδήποτε εμφανείς ξένες ύλες.
Όσον αφορά το μέγεθος για τις ντομάτες που προσφύονται στο στέλεχος (ντομάτες σε βότρεις) καθορίζεται σε 35 χιλιοστά. Στις ντομάτες αυτές δεν εφαρμόζεται η κλίμακα κατατάξεως που προβλέπεται στον τίτλο ΙΙΙ "Διατάξεις που αφορούν την ταξινόμηση και μέγεθος" σημείο Β του παραρτήματος του κανονισμού (ΕΟΚ) αριθ. 778/83.
Όσον αφορά τη σήμανση, σε κάθε συσκευασία που περιέχει ντομάτες που προσφύονται στο στέλεχος (ντομάτες σε βότρεις) εκτός από τις ειδικές ενδείξεις που αναφέρονται στους κανόνες ποιότητας για τις ντομάτες στο μέρος VI "Διατάξεις που αφορούν τη σήμανση" σημεία Α, Γ, Δ και Ε του παραρτήματος του κανονισμού (ΕΟΚ) αριθ. 778/83 θα πρέπει να αναγράφονται οι όροι "ντομάτες σε βότρεις".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Απριλίου 1994.

Labels: 7
3
17